**Al·legacions a l’estudi informatiu “Variant” de Les Preses**

En/Na ………………………………………...........…………………, amb DNI …………….................., actuant en nom propi i/o de l’entitat .................................................................................., domiciliada al c/..............................................................................................., núm................... de ............................................................................, CP. ....................., telèfon ................................

**Exposa:**

Que he estat informat que el dia 15 de gener, el Departament de Territori i Sostenibilitat de la Generalitat de Catalunya, ha publicat l'anunci d'informació pública de l’estudi informatiu i de l’estudi d’impacte ambiental “Millora general. Nova carretera C-37 de Vic a Olot. Variant de les Preses. del PK 171+600 de la carretera C-37 fins a l’inici de la futura variant d’Olot. Tram: la Vall d’en Bas - les Preses” (clau: EI/IA-NG-02083.2-A2) i, conseqüentment, ha obert el preceptiu període d’informació pública i de presentació d’al·legacions per aquelles persones o entitats que ho considerin oportú.

**Al·lego:**

Que els traçats de les diferents alternatives no es corresponen a les infraestructures necessàries en el marc **d’emergència climàtica** en que ens trobem i estant afectant de manera severa sòls agrícoles d’interès, connectors ecològics i un paisatge que cal preservar. Per aquest motiu considerem que **cal retirar el projecte d’estudi informatiu** i tornar a analitzar l’aplicació de mesures en la línia de les que ja es van preveure el 2017 però que no es van arribar a implementar per motius aliens als criteris tècnics realitzats per tal de millorar el trànsit en aquesta zona:

* Desplaçar la rotonda Sud projectada a l’Estudi Informatiu fins a l’alçada de la cruïlla de la C-152 amb la carretera de la bòbila i mantenir l’actual proposada a la cruïlla entre la C-152 amb la crta. del Corb. **No cal dur a terme cap més obra de les proposades.**
* Modificar la **regulació semafòrica** actual per una d’intel·ligent que redueixi les retencions innecessàries i **prohibir el gir a l’esquerra** segons el sentit de la marxa dins la travessera de Les Preses.
* Aplicar estrictament la **restricció vigent al túnel de Bracons** (C-37) del pas de vehicles de més de 7.500 Kg de MMA, transports especials o mercaderies perilloses amb origen i destí que no sigui La Garrotxa i Osona segons la resolució INT / 593/2019, de 7 de març, per la qual s'estableixen les restriccions a la circulació durant l'any 2019.
* Permetre el pas de camions de més de 3 eixos de transport d’animals vius per la travessera de Les Preses **només entre les 20:00 i les 8:00 h**.
* Elaborar una **pla de mobilitat comarcal** amb l’objectiu de reduir el trànsit dels vehicles particulars i reguli el pas de camions per aquestes vies tal com aconsella l’ informe del Grup Intergovernamental d'Experts en Canvi Climàtic del 2018 i per tant la LLEI 16/2017, de l'1 d'agost, del canvi climàtic.

**I que baso en les següent consideracions:**

L’estudi preveu un **augment del trànsit** que no s’ajusta a la LLEI 16/2017, de l'1 d'agost, del **canvi climàtic,** que obliga a una reducció d’emissions de gasos d’efecte hivernacle per tal d’assolir els objectius proposats pel govern de Catalunya.

Pels vehicles de pas l’estudi informatiu no té en compte l’efecte de la gratuïtat de l’AP7 respecte el trànsit, ja que serà més ràpid circular per la C-25 (eix transversal) i AP7 entre el centre de Catalunya i l’Alt Empordà, amb una durada de **1h. 21’** ( entre Vic i La Jonquera), que fer-ho per la Garrotxa, amb una durada de **1h. 33’**.

El **80% del** **trànsit** que passa per la travessera de Les Preses és **intern**, de dins la comarca, i no de pas intercomarcal. Cal aplicar mesures de reducció de trànsit i mobilitat sostenible.

Cal aplicar el principi de precaució ( és a dir no malmetre ) respecte els sòls agrícoles mentre no s’elabori el Pla Territorial Sectorial Agrari de Catalunya que definirà els **sòls d’alt valor agrari**.

Si hi ha una reducció del trànsit **no és justificable** la necessitat de crear una infraestructura per la plana de la Vall d’en Bas que té greus afeccions a la biodiversitat i al paisatge de la zona. La Vall d’en Bas està catalogada com a infraestructura verda (ecològica) i un paisatge únic a Catalunya i a Europa, ja que és l’exponent d’un dels millors llacs de resclosa volcànica de tot el continent.

**DEMANO:**

Que tingui per formulada l’anterior al·legació/ons, dins el tràmit d’exposició pública, per tal que sigui presa en consideració en el document que se sotmet a aprovació provisional i, per tant, **la retirada d’aquest projecte**, **tant el seu estudi informatiu com d’impacte ambiental**, al representar una amenaça per a la sostenibilitat dels sòls agrícoles, la biodiversitat i el paisatge de la zona, i no ajustar-se a l’acord d’emergència climàtica del govern de Catalunya ni a la llei del Clima aprovada pel Parlament de Catalunya.

La Vall d'en Bas, ......... de ...................................... de 2020

Signatura: